text: 2.A på Vittenberg-skolen i Ribe tog national test i dansk
  25 marts 2010 kl. 15.24
  Og folketingspolitiker blev også testet.
   
  2. klassen fik en demoudgave af testen i dansk læsning for 2. klasse.
  Testen har været meget diskuteret blandt blandt politikere.
  I dagens test deltog også det lokalvalgte socialdemokratiske folketingsmedlem Kim Mortensen. 
  Han kan godt lide nationale test - han har selv været med til at vedtage dem. 
  Men han og socialdemokratiet mener, at de IKKE må offentliggøres.
  Dermed er de mod statsminister Lars Løkke Rasmussen, som vil bruge testen som et konkurrence-parameter mellem skolerne ved at offentliggøre resultaterne.
  Socialdemokraterne mener derimod, at den nationale test skal bruges som et pædagogisk redskab for den enkelte skole.
  Både elever og og deres lærer fik et indtryk af den nye test.
  De fleste af eleverne klarede testen godt.
  For sjov tog Kim Mortensen også testen. Dog ikke dansk læsning for 2. klasse, men fysik og kemi for 8.-9. klasser.
  Kim Mortensen havde 6 rigtige svar ud af 10 spørgsmål.
  